รายละเอียดคุณลักษณะเฉพาะแนบท้าย
รถบรรทุก(ดีเซล) ขนาด 1 ตัน ปริมาตรกระบอกสูบไม่ต่ำกว่า 2,400 ซีซี. 
ขับเคลื่อน 2 ล้อ แบบดับเบิ้ลแค็บ จำนวน 2 คัน  
ตามประกาศสอบราคาเทศบาลตำบลเหมือง ลงวันที่ 26 มีนาคม 2558 

1.ลักษณะเฉพาะโดยทั่วไป 
1.1 เป็นรถบรรทุกขนาดไม่ต่ำกว่า 1 ตัน เครื่องยนต์ดีเซล ขับเคลื่อน 2 ล้อ
1.2 ปริมาตรกระบอกสูบไม่ต่ำกว่า 2,400 ซีซี 
1.3 เป็นกระบะสำเร็จรูป ห้องโดยสารเป็นแบบดับเบิ้ลแค็บ 4 ประตู
1.4 เป็นราคารวมเครื่องปรับอากาศ และรวมภาษีสรรพสามิต
1.5 ต้องเป็นรถยนต์สำเร็จรูปรุ่นใหม่ ผลิตหรือประกอบในประเทศไทย โดยเป็นของใหม่ไม่เคยผ่าน
การใช้งานมาก่อน และเป็นผลิตภัณฑ์ที่จำหน่ายให้แก่ประชาชนผู้ชื้อทั่วไป คุณสมบัติเครื่องยนต์ (มอก.) 
ให้เป็นไปตามที่สำนักงานมาตรฐานผลิตภัณฑ์อุสาหกรรมประกาศใช้ 
2. คุณลักษณ์เฉพาะอื่นที่จำเป็น 
2.1 คุณลักษณะเฉพาะด้านเครื่องยนต์และระบบขับเคลื่อน 
- เป็นเครื่องยนต์ดีเซลคอมมอนเรล (Common Rall) ขนาดปริมาตรกระบอกสูบไม่ต่ำกว่า 
2,400 ซีซี และมีคุณสมบัติตามมาตรฐานผลิตภัณฑ์อุสาหกรรม 
- มีระบบเกียร์ธรรมดาหรือแบบอัตโนมัติ 


- กงล้อเป็นแบบอลูมิเนียมอัลลอย พร้อมยางเรเดียล ตามมาตรฐานบริษัทผู้ผลิต ทั้ง 4 ล้อ พร้อมกงล้อและยางอะไหล่แบบเดียวกันและขนาดเดียวกัน จำนวน 1 ชุด 


- มีกุญแจสำรองอย่างน้อย 1 ชุด
2.2 คุณลักษณะเฉพาะด้านโครงสร้างและระบบควบคุม


- เป็นรถบรรทุกแบบสำเร็จรูปอยู่ตอนท้าย ตามมาตรฐานของผู้ผลิต และติดตั้งวัสดุกันกระแทก (Liner) ชนิดขึ้นรูปตามรถยนต์


- ผลิตภัณฑ์จะต้องพ่นสารเคลือบกันสนิม มีใบรับประกันคุณภาพไม่น้อยกว่า 3 ปี 


- ระบบพวงมาลัยเป็นแบบบังคับเลี้ยวอยู่ด้านขวา พร้อมระบบช่วยผ่อนแรง (Power Steering) 

2.3 คุณลักษณะเฉพาะด้านระบบความปลอดภัยและสิ่งอำนวยความสะดวก 


- เบาะที่นั่งเป็นเบาะ 2 ตอน ตอนหน้าสามารถปรับเอนนอนได้ และมีพนักกันกระแทกศีรษะ 


- มีระบบล็อคประตูแบบ Central Lock ทั้ง 2 ตอน ตามมาตรฐานผู้ผลิต


- มีเครื่องปรับอากาศ แบบฝังในคอนโซล เป็นของใหม่ทั้งชุด ติดตั้งจากโรงงานตามมาตรฐานบริษัทผู้ผลิต 


- มีกระจกประตูแบบการควบคุมการทำงานด้วยระบบไฟฟ้า สามารถเลื่อนขึ้นลงได้ทั้ง 4 บาน และมีกระจกมองหลังในรถ 1 บาน มองข้างรถทั้งข้างซ้ายและข้างขวา ตามมาตรฐานบริษัทผู้ผลิต 


- กระจกติดฟิล์มกรองแสงกันความร้อนได้มาตรฐาน ตามกฎหมายกำหนด (ความเข้มไม่เกิน 60 เปอร์เซ็นต์) บริเวณกระจกทุกบานรอบคัน

- ติดตั้งระบบล็อคป้องกันการถูกโจรกรรม 


- ติดตั้งเครื่องรับวิทยุ-ซีดี ติดรถยนต์พร้อมลำโพง 


- ติดตั้งกันชนทำด้วยเหล็กชุบโครเมียม หน้าและหลัง ตามมาตรฐานผู้ผลิตหรือดีกว่า
3. อุปกรณ์มาตรฐานอื่น อย่างน้อยต้องมีตามรายการต่อไปนี้ 


- ชุดเครื่องมือประจำรถที่จำเป็นครบถ้วนตามมาตรฐานบริษัทผู้ผลิต จำนวน 1 ชุด


- หนังสือคู่มือการใช้และบำรุงรักษารถยนต์ และบัตรบำรุงรักษาฟรีตามระยะทางหรือเวลา
ที่บริษัทผู้แทนจำหน่ายกำหนด จำนวน 1 ชุด 


- อุปกรณ์อื่น นอกจากที่กำหนดที่ติดมากับรถให้เป็นไปตามแบบแคตตาล็อก (Catalog) 
ที่แนบท้ายสัญญา
4. เงื่อนไขอื่นๆ


- รับประกันคุณภาพเป็นระยะเวลาไม่น้อยกว่า 3 ปี หรือระยะทางไม่น้อยกว่า 100,000 กิโลเมตร แล้วแต่อย่างใดอย่างหนึ่งจะถึงก่อน (นับถัดจากวันส่งมอบรถ) หากมีการชำรุดเสียหายในกรณีใช้งานตามปกติ ผู้ขายจะต้องรับผิดชอบซ่อมแซมเปลี่ยนอะไหล่ให้โดยไม่คิดมูลค่า เว้นแต่กรณีเกิดอุบัติเหตุและภัยธรรมชาติ 


- ผู้เสนอราคาจะต้องเป็นตัวแทนจำหน่ายรถยนต์ยี่ห้อที่เสนอราคาโดยตรง มีหลักฐานการแต่งตั้งจากผู้ผลิต ประกอบการพิจารณาด้วย 


- ราคารถยนต์ที่เสนอขายต้องเป็นราคาที่รวมค่าใช้จ่ายต่างๆและอุปกรณ์ติดตั้งทุกอย่างตามคุณลักษณะเฉพาะของรถ โดยรวมภาษีมูลค่าเพิ่มและภาษีสรรพสามิตแล้ว


- ตราสัญลักษณ์ของหน่วยงานและข้อความให้พ่นสีตามที่เทศบาลกำหนด (ตราสัญลักษณ์เทศบาลตำบลเหมือง ขนาดกว้างหรือยาว ไม่น้อยกว่า 18 เซนติเมตร และอักษรชื่อเต็มของเทศบาลตำบลเหมือง ขนาดตัวอักษรไม่น้อยกว่า 5 เซนติเมตร หรือชื่อย่อขนาดความสูงไม่น้อยกว่า 7.5 เซนติเมตร โดยให้พ่นสีขาว เว้นแต่ใช้สีขาวแล้วมองไม่เห็นชัดเจนให้ใช้สีอื่นแทนไว้ด้านข้างนอกรถทั้ง 2 ข้าง) 


- รายละเอียดนอกเหนือจากที่กำหนดให้ถือตามรูปแบบหรือแคตตาล็อก (Catalog) ที่ผู้ขายเสนอแนบท้ายสัญญาหรือหนังสือข้อตกลงซื้อขาย 


- รถยนต์ ยี่ห้อ ที่นำมาเสนอราคา ต้องมีศูนย์บริการในจังหวัดชลบุรี พร้อมแสดงชื่อ ที่อยู่ สถานที่ตั้งของศูนย์บริการเป็นเอกสารในวันที่ยื่นซองสอบราคา 


- กำหนดส่งมอบรถยนต์ ภายใน 60 วัน นับถัดจากวันลงนามในสัญญา  ณ  สำนักงาน
เทศบาลตำบลเหมือง 


- เทศบาลตำบลเหมืองจะชำระเงินให้ผู้ขาย เมื่อผู้ขายได้ส่งมอบรถยนต์และได้จดทะเบียนโอนกรรมสิทธิ์ให้กับเทศบาลตำบลเหมือง โดยผู้ขายเป็นผู้ออกค่าธรรมเนียมในการจดทะเบียนโอนกรรมสิทธิ์ 
